Sidste ændret 25/11 2010

§ 1 NAVN, HJEMSTED & FORMÅL

Klubbens navn er Vejen Bicycle Club (V.B.C.).  
Klubben er tilsluttet Danmarks Cykle Union (D.C.U.).  
Klubbens adresse er formandens.  
Klubben har som formål at arrangere cykelløb og fremme interessen for cykelsport – både på konkurrence- og motionsniveau.

§ 2 MEDLEMMER

Klubben optager alle med interesse for cykelsporten som medlemmer.

§ 3 KONTINGENT

Kontingent for licensryttere, motionsryttere og passive medlemmer fastsættes på den årlige generalforsamling.

§ 4 REGNSKAB & REVISION

Klubbens regnskabsår er er fra 1. oktober til 30. september.

Regnskabet revideres af 2 generalforsamlingsvalgte revisorer – der ikke samtidig må være medlem af bestyrelsen – som gennemgår kassebogen med tilhørende bilag og kontrollerer medlemslisten med kassebogen. Ligeledes revideres resultatopgørelsen samt status, og det kontrolleres, at klubbens midler og øvrige aktiver er til stede.

§ 5 PROKURA

Klubbens midler placeres bedst muligt i et pengeinstitut.  
Kontoen i pengeinstituttet skal bære klubbens navn, og der kan kun hæves på kontoen med kassererens eller ved kassererens fravær med formandens underskrift.

§ 6 LEDELSE

Klubbens bestyrelse består af 3-5 medlemmer.

Bestyrelsen konstituerer sig selv efter generalforsamlingen med formand, næstformand, kasserer, sekretær og ét menigt medlem.

Bestyrelsen kan også konstituere sig som et forretningsudvalg, der består af: Kasserer, sekretær og menige medlemmer.

Valgene gælder for 2 år ad gangen, idét 1-2 medlemmer er på valg på ulige årstal og 2-3 medlemmer på lige årstal.

På den ordinære generalforsamling vælges endvidere for ét år ad gangen:

1. 1-2 suppleanter til bestyrelsen  
2. 2 revisorer & 1 revisorsuppleant  
3. 1 rytterrepræsentant

Klubben fører referat over alle møder, generalforsamlinger samt øvrige aktiviteter.  
Referat udsendes til samtlige bestyrelsesmedlemmer senest 8 dage efter mødets afholdelse.

Referatet underskrives på førstkommende bestyrelsesmøde.

§ 7 GENERALFORSAMLINGEN

Generalforsamlingen er klubbens højeste myndighed og finder sted inden udgangen af november. Stemmeberettigede er alle medlemmer samt forældre/værge for medlemmer under 16 år. Indvarsling af generalforsamlingen udsendes til samtlige medlemmer med mindst 14 dages varsel.

Dagsorden på den ordinære generalforsamling er følgende:

1. Valg af dirigent  
2. Valg af referent  
3. Formandens beretning  
4. Kassereren fremlægger det reviderede regnskab  
5. Indkomne forslag  
6. Fastsættelse af kontingent  
7. Valg jvf. vedtægternes § 6  
8. Eventuelt

Generalforsamlingen ledes af dirigenten, der afgør alle spørgsmål vedrørende sagernes behandlingsmåde og stemmeafgivningen.

Forslag, der ønskes behandlet på den ordinære generalforsamling, må være bestyrelsen i hænde senest 8 dage forud for generalforsamlingen.

Generalforsamlingen er beslutningsdygtig, uanset de fremmødtes antal. Stemmeafgivningen foregår ved håndsoprækning, medmindre ét medlem forlanger skriftlig afstemning.

Almindeligt stemmeflertal er afgørende ved alle afstemninger, undtagen vedtægtsændringer – disse kræver 2/3 flertal.

§ 8 EKSTRAORDINÆR GENERALFORSAMLING

Ekstraordinær generalforsamling afholdes efter bestyrelsens skøn, eller når mindst 1/5 af klubbens medlemmer indsender skriftlig begæring herom til bestyrelsen med afgivelse af forhandlingsemne.

§ 9 KLUBBENS OPLØSNING

Opløsning af klubben kan kun ske ved 2 generalforsamlinger med mindst 14 dages mellemrum, og hvortil fordres 2/3 af de afgivne stemmer.

Ved en evt. opløsning skal klubbens midler og vedtægter, efter alle regninger er betalt, senest et ½ år efter den sidste generalforsamling, deponeres på en spærret konto i VBC´s navn hos Jydsk Fyns Distrikt, som er pligtig til at frigøre midlerne, når der er startet en ny cykelklub i Vejen på de deponerede vedtægters betingelser.

§ 10 KARANTÆNE / EKSKLUSION

Ethvert medlem, der overtræder klubbens vedtægter, kan idømmes karantæne fra 1-6 måneder, og i særligt graverende tilfælde ekskluderes af klubben.

§ 11 CYKELLØB

Deltagere i cykelløb må altid være bekendt med D.C.U.´s regler for cykelløb, under hvilke V.B.C.´s løb sorterer.